חופשה מושלמת, לא יכולנו לבקש יותר.
דירה קסומה במיקום מושלם ליד תחנות מטרו משני צידי הרחוב מהן ניתן להגיע לכל מקום. ממש בסמוך יש סופר בו אפשר להצטייד בכל מה שצריך לארוחה ביתית, למרות שזה ממש לא נחוץ כשיש כל כך הרבה מסעדות ברחוב שקשה לבחור ובעיקר אוכל טעים מאוד.
הדירה מתוכננת בקפידה עם מחשבה רבה, מצויידת בכל מה שצריך, כלי אוכל ובישול, מכונת קפה כולל קפסולות, תה, סוכר, שוקו, אפילו דאגו לבקבוק חלב במקרר ויין מצויין.
מכונת כביסה בדירה משולבת מייבש זה בהחלט יתרון גדול לטיול ממושך. גם החניה הפרטית מתחת לבניין זה יתרון נדיר באיזור זה.
אך מעל הכל היתרון העיקרי הוא קבלת הפנים החמה והלבבית של וירג'יני וארתור שנתנו לנו להרגיש כמו בבית, היו נכונים לעזור בכל דבר ולענות על כל שאלה. זה בהחלט יתרון גדול למי שמגיע למקום חדש ולא מוכר.
וירג'יני וארתור, תודה שהייתם חלק בחוויה שתישאר איתנו לעד.